Dorthea Thorbjørnsen

Anna Dorthea Thorbjørnsen (født Olsen 19. februar 1875 i Kragerø, død 24. april 1953 i Bergen) var en norsk forfatter.

Liv og virke  
Dorthea Thorbjørnsen skrev flere romaner under psevdonymet En kvinde. Disse ble utgitt på hennes eget forlag, D. Thorbjørnssens forlag, i Bergen. Hun tar for seg alkoholens forbannelse og den elendighet drankere påfører sine medmennesker. Hennes bøker ble oppfattet som agitasjon for avholdssaken. Hennes bok Drankerens hustru – en fortælling fra det virkelige liv utkom i fire opplag.

I et avisinnlegg i 1917 skrev hun blant annet følgende linjer:
Det er all kvinder vi har bruk for nu, da det gjælder for afholdsfolket mere enn nogensinde for at føre sin sak frem til seier. Kvinder, lad os iaar slaa et slag for afholdssagen!

Hun holdt flere radioforedrag, blant annet om Den hvite slavehandel og Amalie Skram.

Familie  
Dorthea Thorbjørnsen var datter av skipper Johan Bertram Olsen og Ingeborg Marie Endresen. Hun ble gift med handelsreisende og bokforlegger Josef Alfred Thorbjørnsen. Hun benyttet også etternavnet Theil eller Theil-Olsen.

Bibliografi 
 1914: Skilsmissen – et virkelighetsbillede, fortalt av en kvinde, D. Thorbjørnssens forlag, Bergen
 1918: Drankerens hustru – en fortælling fra det virkelige liv, fortalt av en kvinde, D. Thorbjørnssens forlag, Bergen
 1921: Gjennem alkoholens taaredal og veien ut, D. Thorbjørnssens forlag, Bergen

Referanser

Kilder 
 

Norske forfattere
Personer fra Kragerø kommune